बेंगलुरू: कांग्रेस विधायक केआर रमेश कुमार को कर्नाटक विधानसभा का स्पीकर चुना गया है। भाजपा की तरफ से भी पूर्व मंत्री सुरेश कुमार ने इस पद के लिए अपना पर्चा दाखिल किया था। लेकिन शुक्रवार को भाजपा ने स्पीकर के मामले पर अपने हाथ खींच लिए और सुरेश कुमार ने नाम वापस ले लिया, जिसके बाद रमेश कुमार को स्पीकर चुन लिया गया। बीएस येदुरप्पा ने सुरेश कुमार के नाम वापस लेने पर कहा कि विधानसभा स्पीकर के पद की गरिमा के लिए ये बेहतर नहीं होता कि इसके लिए खींचतान हो। रमेश कुमार इसके पहले भी विधानसभा स्पीकर रह चुके हैं।